HÁTTÉRINFORMÁCIÓ

**Danone Focikupa a gyermekekért**

A Danone Magyarország Kft. társadalmi célú programja

**Összefoglaló**

A Danone Magyarország Kft. a „Danone Focikupa a Gyermekekért” tornát az immáron 19 éve futó társadalmi célú támogató programja, a „Tegyünk Együtt a Gyermekekért” program részeként valósítja meg.

A TEGY program egy olyan keretprogram, amelynek égisze alatt szervezi meg a vállalat országos társadalmi célú támogató kezdeményezéseit. A TEGY program keretein belül a Danone 11 éven keresztül támogatta a daganatos beteg gyermekek rehabilitációját, 2013-2015 között pedig egy átfogó, az egészséges életmódra ösztönző programot hozott létre azzal a céllal, hogy a 11-12 éves gyermekek játékos módon sajátíthassák el az egészséges életmód alapelveit. A vállalat 2016 óta a szervezi meg a Danone Focikupa a Gyermekekért rendezvénysorozatot.

**A Danone Focikupa a Gyermekekért története**

A 2015-óta a Danone szervezi meg a Danone Focikupa a Gyermekekért (Danone Nations Cup, DNC) hazai fordulóit. A világ legnagyobb, gyerekeknek szóló futball tornájának célja, hogy a fiatalok körében népszerűsítse a sportolást és az egészséges táplálkozást. A Zinedine Zidane fővédnöksége mellett megvalósított nemzetközi tornán 32 ország gyermek labdarúgói mérkőznek meg egymással a nemzetközi döntőbe való kijutás jogáért és a világelsőségért.

A 2015. évi tornán profi klubok utánpótlás U12-es csapatai, vettek részt. A budapesti döntőn a Vasas Kubala akadémia nyert és utazhatott Marokkóba a nemzetközi döntőbe.

2016-ban az MLSZ Grassroots program és az Egészséges Életmódért Sportalapítvány szakmai támogatásával megvalósuló magyarországi kupa részeként 5 városban szervezett előválogatót a Danone az állami gondoskodásban élő, sportolni szerető gyerekcsapatok számára. A párizsi döntőn a bicskei gyerekek képviselték hazánkat.

A 2017-es évben a Magyar Labdarúgó Szövetség jóvoltából a torna nagymértékben kibővült, immár 12 régióban régiónként 8, összesen tehát 96 csapat képviseletében 1200 gyermek vesz részt a kupán. A regionális győztesek a budapesti döntőn mérettethetik meg magukat kortársaikkal az elsőségért, a nyertes csapat, októberben Amerikában, 32 ország részvételével zajló New Jersey-i világkupán képviseli majd Magyarországot.

**A Danone Focikupa a Gyermekekért magyarországi mérkőzéseinek időpontjai:**

**Regionális elődöntők:**

* Békéscsaba: LA UP sportpálya, Időpont: 2017. május 27. 12:00-tól
* Debreceni: LA. sportpálya, Időpont: 2017. május 20. 10:30-tól
* Miskolc: DVTK Akadémia sportpálya, Időpont: 2017. április 22. 11:00-tól
* Szeged: Szeged-Kiskundorozsma sportpálya, Időpont: 2017. május 20. 10:00-tól
* Budapest: CSHC Sportpálya (1213 Budapest, XXI. kerület Szentmiklósi út 1.), Időpont: 2017. május 20. 10:00-tól
* Dunakeszi: Magyarság sportpálya, Időpont: 2017. május 20. 10:00-tól
* Budapest: BVSC pálya (1142 Budapest, XIV. kerület Szőnyi út 2.); Időpont: 2017. május 20. 10:00-tól
* Dabas: FC Dabas sportpálya; Időpont: 2017. május 20. 9:00-tól
* Felcsút: Puskás Ferenc LA. Felcsúti sportpálya; Időpont: 2017. május 20. 10:00-tól
* Győr: ETO Park; Időpont: 2017. május 20. 10:00-tól
* Pécs: PMFC stadion; Időpont: 2017. május 27. 13:00-tól
* Szombathely: Illés Akadémia sportpálya; Időpont: 2017. május 27. 14:00-tól

**Budapesti döntő:**

* Budapest: Angyalföldi Sportközpont; Időpont: 2017. június 10. 9:00-tól

**A Danone Focikupa a Gyermekekért programról**

A Danone Focikupa a Gyermekekért focikupát (nemzetközi programnevén Danone Nations Cup) 16 évvel ezelőtt indította útjára a Danone Csoport. A 10-12 éves korosztály számára kiírt bajnokságban, 1999-ben még mindössze 8 ország gyermekei rúgták a labdát, de túllépve eredeti határait, a népszerű sportkezdeményezés mára már egy 32 ország sport- és mozgáskedvelő ifjúságát integrálni képes, valódi világkupává vált, mely a legnagyobb ilyen torna a világon.

A Danone Focikupa a Gyermekekért futball kupán eddig mintegy 2,5 millió gyermek vett részt világszerte. A kupa nemzetközi fővédnöke Zinedine Zidane, a résztvevő országokból pedig olyan neves labdarúgók és edzők álltak a kezdeményezés mellé az évek során, mint Michael Ballack, Vincente Del Bosque, David Trezeguet, Dimitar Berbatov, Cafu, Maksim Shatskikh vagy Blaise Matuidi.